CELEX: 32020D1495
Language: lt
Date: 1602547200000
Title: Tarybos sprendimas (ES) 2020/1495 2020 m. spalio 13 d. dėl pozicijos, kurios Europos Sąjungos vardu turi būti laikomasi Europos Sąjungos bei jos valstybių narių ir Korėjos Respublikos laisvosios prekybos susitarimu įsteigtame Muitinių komitete, dėl Protokolo dėl sąvokos „produktų kilmė“ apibrėžties ir administracinio bendradarbiavimo metodų 27 straipsnio taikymo rekomendacijos

16.10.2020   
               
               
                  LT
               
               
                  Europos Sąjungos oficialusis leidinys
               
               
                  L 343/20
               
            
         TARYBOS SPRENDIMAS (ES) 2020/1495
         2020 m. spalio 13 d.
         dėl pozicijos, kurios Europos Sąjungos vardu turi būti laikomasi Europos Sąjungos bei jos valstybių narių ir Korėjos Respublikos laisvosios prekybos susitarimu įsteigtame Muitinių komitete, dėl Protokolo dėl sąvokos „produktų kilmė“ apibrėžties ir administracinio bendradarbiavimo metodų 27 straipsnio taikymo rekomendacijos
         EUROPOS SĄJUNGOS TARYBA,
         atsižvelgdama į Sutartį dėl Europos Sąjungos veikimo, ypač į jos 207 straipsnio 4 dalies pirmą pastraipą kartu su 218 straipsnio 9 dalimi,
         atsižvelgdama į Europos Komisijos pasiūlymą,
         kadangi:
         
                     (1)
                  
                  
                     Europos Sąjungos bei jos valstybių narių ir Korėjos Respublikos laisvosios prekybos susitarimas (1) (toliau – Susitarimas) buvo laikinai taikomas nuo 2011 m. liepos 1 d., o įsigaliojo 2015 m. gruodžio 13 d.;
                  
               
                     (2)
                  
                  
                     Susitarimo Protokolo dėl sąvokos „produktų kilmė“ apibrėžties ir administracinio bendradarbiavimo metodų (toliau – Protokolas) 27 straipsnyje nustatyta kilmės įrodymų tikrinimo tvarka bei importuojančios ir eksportuojančios Šalių muitinių užduotys ir atsakomybė;
                  
               
                     (3)
                  
                  
                     remiantis Susitarimo 6.16 straipsnio 5 dalimi, Muitinių komitetas, įsteigtas pagal Susitarimo 15.2 straipsnio 1 dalies c punktą, yra įgaliotas rengti rekomendacijas, kurios, jo manymu, yra būtinos siekiant bendrų tikslų ir tinkamo Protokole nustatytų mechanizmų veikimo;
                  
               
                     (4)
                  
                  
                     Sąjunga ir Korėjos Respublika nustatė, kad būtina pasiekti bendrą sutarimą dėl pagrindinių Protokolo 27 straipsnyje nustatytos tikrinimo tvarkos ypatybių ir įvairių tos tvarkos etapų. Toks bendras sutarimas turėtų būti naudingas už kilmės taisyklių laikymosi ir vienodų sąlygų tikrinamiems ūkinės veiklos vykdytojams taikymo užtikrinimą atsakingoms muitinėms kiekvienos Šalies teritorijoje;
                  
               
                     (5)
                  
                  
                     Sąjunga ir Korėjos Respublika laikosi nuomonės, kad tikslinga, jog Muitinių komitetas parengtų rekomendaciją, kad Protokolo 27 straipsnyje nustatyta tikrinimo tvarka būtų vieningai suprantama ir tinkamai įgyvendinama;
                  
               
                     (6)
                  
                  
                     tikslinga nustatyti poziciją, kurios Sąjungos vardu turi būti laikomasi Muitinių komitete, kadangi ta rekomendacija turės teisinį poveikį Sąjungoje,
                  
               PRIĖMĖ ŠĮ SPRENDIMĄ:
         
            1 straipsnis
            Pozicija, kurios Sąjungos vardu turi būti laikomasi Europos Sąjungos bei jos valstybių narių ir Korėjos Respublikos laisvosios prekybos susitarimu įsteigtame Muitinių komitete, grindžiama to Muitinių komiteto rekomendacijos projektu (2).
         
         
            2 straipsnis
            Šis sprendimas įsigalioja jo priėmimo dieną.
         
         
            Priimta Liuksemburge 2020 m. spalio 13 d.
            
               
                  Tarybos vardu
               
               
                  Pirmininkas
               
               M. ROTH
            
         
         
            (1)  OL L 127, 2011 5 14, p. 6.
         
            (2)  Žr. dokumentą ST 10586/20 http://register.consilium.europa.eu.